
Naprendszerbeli kis égitestek nyílt forráskódú termális modellje

Kulcsszavak: termális modell; alakmodell; földközeli kisbolygók
A csillagászat több területén is nagyon fontos szerepet játszanak a termális modellek. Naprend-
szerbeli objektumok esetén ezek segítségével határozhatjuk meg különböző égitestek méretét
és albedóját, melyek a legalapvetőbb paraméterek közé sorolhatóak. A termális modellek egyik
típusa az ún. NEATM (Near-Earth Asteroid Thermal Model), melyet eredetileg földsúroló
kisbolygók leírására találtak ki, azonban számos más esetben is használható közelítésként alkal-
mazzák. Annak ellenére, hogy a naprendszerkutatás területén széles körben elterjedt módszerről
van szó, nincs egy, a tudományos közösség számára elérhető ingyenes szoftver, amellyel lehet a
NEATM modell szerint számolni.
Munkám során a célom egy ilyen, továbbfejlesztett NEATM program létrehozása volt python
nyelven, mely képes többféle alakmodellel dolgozni (gömb, ellipszoid, poliéder), valamint tartal-
maz beépített színkorrekciót különböző űrtávcsövekre kalibrálva. A programot sikerült létrehoz-
nom, mely pyneatm néven szabadon elérhető a GitHub nevű online szoftvermegosztó oldalon.



